ผ่าตัดกระดูกข้อศอกเหล็กดามข้างขวาไว้ แต่เผลอใช้งานข้างขวากระตุกแรง ก่อนใช้งานพับข้อไม่ตึงข้อศอกแต่หลังจากกระตุกมีอาการตึงข้อศอกเวลาพับและเยียด จะมีปัญหาอะไรที่เหล็กหรือกระดูกที่เหล็กดามไว้หรือป่าวครับ
สวัสดีค่ะ กระดูกหักเป็นภาวะที่กระดูกได้รับแรงกระแทกมากเกินไป ส่งผลให้กระดูกไม่สามารถรองรับน้ำหนักจากแรงดังกล่าวได้ และเกิดหัก งอ หรือข้อมีการเคลื่อนที่ไปในกรณีนี้ที่มีการหัก และได้มีการผ่าตัดแก้ไขโดยแพทย์ได้ใส่เหล็กดามไว้ให้แล้วนั้น ในช่วงประมาณ 1-3 เดือนแรกที่กระดูกอาจจะยังไม่ติดดี ควรจะระวังไม่ให้บริเวณที่มีการดามไว้เคลื่อนที่มากนัก เพื่อไม่ให้กระดูกที่ดามไว้เสียรูปหากได้มีการกระตุกบริเวณดังกล่าว หรือใช้งานบริเวณดังกล่าวรุนแรงไปนั้น ควรหยุดการกระทำดังกล่าวทันที สังเกตอาการค่ะ หากตึงๆเล็กน้อยแล้วบรรเทาลงได้อาจจะไม่มีอันตรายอะไร แต่หากตึงและปวด ร่วมกับคลำได้เหล็กที่โผล่ออกมาซึ่งอาจเกิดจากการผิดรูป ควรรีบกลับไปพบศัลยแพทย์ที่ดูแลค่ะ ในระหว่างนี้สามารถรับประทานยาแก้ปวดเพื่อบรรเทาอาการได้หากมีอาการปวดตึงร่วมด้วย